Jää hyvästi!
”Jää hyvästi!”
              Sä hiljaa kuiskasit,
 Ja silmäs’ kiilahti niin sinisesti,
 Kun viime suudelmani keskeytit
 Ja itku multa äänen esti.

 ”Jää hyvästi!”
              Tuo sinisilmäys
 Nyt yhä täyttää mieleni siit’ asti,
 Ja äänes’ hellä erotervehdys
 Se soi niin sulonsuruisasti.

 ”Jää hyvästi!”
              Myös yöni unelmat
 Nyt huules’, silmäs’ suloin liehakoivat:
 Ne kons’ on ruusustoina tuoksuvat,
 Kons’ äänin sinikelloin soivat.

ae–ae [Rafael Laethén].

Rafael Laethén
Runot